CELEX: 32017R0077
Language: lv
Date: 2017-01-16 00:00:00
Title: Padomes Īstenošanas regula (ES) 2017/77 (2017. gada 16. janvāris), ar ko īsteno Regulu (ES) Nr. 267/2012 par ierobežojošiem pasākumiem pret Irānu

17.1.2017   
            
            
               LV
            
            
               Eiropas Savienības Oficiālais Vēstnesis
            
            
               L 12/24
            
         PADOMES ĪSTENOŠANAS REGULA (ES) 2017/77
   (2017. gada 16. janvāris),
   ar ko īsteno Regulu (ES) Nr. 267/2012 par ierobežojošiem pasākumiem pret Irānu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) Nr. 267/2012 (2012. gada 23. marts) par ierobežojošiem pasākumiem pret Irānu un Regulas (ES) Nr. 961/2010 atcelšanu (1) un jo īpaši tās 46. panta 2. punktu,
   tā kā:
   
               (1)
            
            
               Padome 2012. gada 23. martā pieņēma Regulu (ES) Nr. 267/2012.
            
         
               (2)
            
            
               Saskaņā ar Padomes Lēmumu (KĀDP) 2017/83 (2) vairākas vienības būtu jāsvītro no Regulas (ES) Nr. 267/2012 IX pielikumā izklāstītā to personu un vienību saraksta, uz kurām attiecina ierobežojošos pasākumus.
            
         
               (3)
            
            
               Pēc Vispārējās tiesas spriedumiem lietās T-182/13 (3), T-433/13 (4), T-158/13 (5), T-5/13 (6) un T-45/14 (7)
                  Moallem Insurance Company, Petropars Operation & Management Company, Petropars Resources Engineering Ltd, Iran Aluminium Company, Iran Liquefied Natural Gas Co., Hanseatic Trade Trust & Shipping (HTTS) GmbH un Naser Bateni nav iekļauti Regulas (ES) Nr. 267/2012 IX pielikumā ietvertajā to personu un vienību sarakstā, kurām piemēro ierobežojošos pasākumus.
            
         
               (4)
            
            
               Pēc Tiesas sprieduma lietā C-200/13 P (8)
                  Bank Saderat Iran nav iekļauta Regulas (ES) Nr. 267/2012 IX pielikumā ietvertajā to personu un vienību sarakstā, kurām piemēro ierobežojošos pasākumus. Attiecīgi, un juridiskās noteiktības labad, minētajā pielikumā būtu jāsvītro ieraksts par Bank Saderat PLC (London).
            
         
               (5)
            
            
               Būtu attiecīgi jāgroza Regula (ES) Nr. 267/2012,
            
         IR PIEŅĒMUSI ŠO REGULU.
   1. pants
   Regulas (ES) Nr. 267/2012 IX pielikumu groza tā, kā norādīts šīs regulas pielikumā.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 16. janvārī
      
         
            Padomes vārdā –
         
         
            priekšsēdētāja
         
         F. MOGHERINI
      
   
   
      (1)  OV L 88, 24.3.2012., 1. lpp.
   
   
      (2)  Padomes Lēmums (KĀDP) 2017/83 (2017. gada 16. janvāris), ar kuru groza Lēmumu 2010/413/KĀDP, ar ko paredz ierobežojošus pasākumus pret Irānu (skatīt šā Oficiālā Vēstneša 92 lappusi).
   
      (3)  Vispārējās tiesas 2014. gada 10. jūlija spriedums, Moallem Insurance Co. pret Eiropas Savienības Padomi, T-182/13, ECLI:EU:T:2014:624.
   
      (4)  Vispārējās tiesas 2015. gada 5. maija spriedums, Petropars Iran Co. u. c. pret Eiropas Savienības Padomi, T-433/13, ECLI:EU:T:2015:255.
   
      (5)  Vispārējās tiesas 2015. gada 15. septembra spriedums, Iranian Aluminum Co. (Iralco) pret Eiropas Savienības Padomi, T-158/13, ECLI:EU:T:2015:634.
   
      (6)  Vispārējās tiesas 2015. gada 18. septembra spriedums, Iran Liquefied Natural Gas Co. pret Eiropas Savienības Padomi, T-5/13, ECLI:EU:T:2015:644.
   
      (7)  Vispārējās tiesas 2015. gada 18. septembra spriedums, HTTS Hanseatic Trade Trust & Shipping GmbH un Naser Bateni pret Eiropas Savienības Padomi, T-45/14, ECLI:EU:T:2015:650.
   
      (8)  Vispārējās tiesas 2016. gada 21. aprīļa spriedums, Eiropas Savienības Padome pret Bank Saderat Iran, C-200/13 P, ECLI:EU:C:2016:284.
   
      PIELIKUMS
      Ierakstus par turpmāk uzskaitītajām vienībām svītro no saraksta, kas iekļauts Regulas (ES) Nr. 267/2012 IX pielikuma I.B daļā:
      I.   Personas un vienības, kas iesaistītas ar kodolenerģiju vai ballistiskajām raķetēm saistītās darbībās, un personas un vienības, kuras atbalsta Irānas valdību
      
      B.   Vienības
      
      
         
                     “7.
                  
                  
                     a) Bank Saderat PLC (Londona)
                  
               
                     48.
                  
                  
                     
                        Neka Novin (jeb Niksa Nirou)
                  
               
                     65.
                  
                  
                     West Sun Trade GMBH
                  
               
                     159.
                  
                  
                     
                        Oil Industry Pension Fund Investment Company (OPIC)”.